Diari Oficial de la Generalitat Valenciana


Sumari del DOGV 7298, del 18-06-2014 (2014/5637)

RESOLUCIÓ de 16 de juny de 2014, de la presidenta de l'Agència Valenciana d'Avaluació i Prospectiva, per la qual s'aprova la convocatòria, corresponent a l'any 2014, d'avaluació per a la contractació de professorat en les universitats valencianes, en les figures de professora o professor contractat doctor, professora o professor ajudant doctor i professora o professor d'universitat privada.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7298

Data del DOGV
:   18-06-2014

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2014/5637


Data del document
:   16-06-2014

Organisme emissor
:   Agència Valenciana d'Avaluació i Prospectiva

Tipus de document
:   Resolució

Descriptors 

:   * concurs administratiu

RESOLUCIÓ de 16 de juny de 2014, de la presidenta de l'Agència Valenciana d'Avaluació i Prospectiva, per la qual s'aprova la convocatòria, corresponent a l'any 2014, d'avaluació per a la contractació de professorat en les universitats valencianes, en les figures de professora o professor contractat doctor, professora o professor ajudant doctor i professora o professor d'universitat privada. [2014/5637]  
Amb l'objecte de millorar la qualitat del sistema universitari, la Llei Orgànica 4/2007, de 12 d'abril, per la qual es modifica la Llei Orgànica 6/2001, de 21 de desembre, d'Universitats, introduïx la necessitat de disposar de mecanismes externs d'avaluació conforme a criteris objectius i procediments transparents que garantisquen el compliment dels principis de mèrit i capacitat en la selecció i l'accés del professorat.  
  
Estos mecanismes consisteixen en l'exigència al futur professorat de disposar de l'avaluació positiva de la seua activitat com a requisit previ per a formalitzar un contracte laboral com a ajudant doctor, segons l'article 50 del text legal esmentat, o com a contractat doctor, segons l'article 52. D'altra banda, l'article 72 modificat exigix que almenys el 60 per 100 del professorat doctor de les universitats privades també dispose d'una avaluació positiva de la seua activitat.  
En compliment del que disposa l'article 31 de la Llei Orgànica d'Universitats, que remet normativament a les comunitats autònomes en relació amb l'existència d'òrgans d'avaluació, es va crear per la Llei 5/2006, de 25 de maig, de la Generalitat, l'Agència Valenciana d'Avaluació i Prospectiva (AVAP) com a òrgan d'avaluació extern de la Comunitat Valenciana, als efectes previstos en la Llei Orgànica d'Universitats.  
  
D'acord amb la seua llei de creació, l'AVAP té entre els seus fins l'exercici de les funcions d'acreditació i avaluació de les institucions universitàries i del professorat i altres activitats afins que establisca la Llei Orgànica d'Universitats i la resta d'ordenament jurídic vigent.  
  
En este sentit, l'article 3, apartat 2n, del Reglament de l'AVAP, aprovat mitjançant el Decret 6/2008, de 18 de gener, del Consell, establix entre les funcions de l'Agència «l'acreditació i l'avaluació de les activitats docents, investigadores i de gestió del professorat universitari (?)», així com «l'avaluació prèvia de l'activitat exigida per la Llei Orgànica d'Universitats, per a la contractació de les figures de professorat contractat en què siga procedent».  
Per una altra banda, l'article 4 del mencionat Decret 6/2008 establix que l'AVAP, per al compliment dels seus fins i funcions, actuarà segons els principis d'independència, objectivitat, excel·lència i transparència.  
D'acord amb allò que s'ha exposat, esta resolució perseguix l'objectiu de complir els compromisos de qualitat, objectivitat, transparència, equitat i equilibri d'un sistema d'avaluació basat en els principis d'igualtat, mèrit i capacitat. Per això s'hi arrepleguen els mèrits que es valoren amb la seua puntuació per apartats, junt amb un sistema d'autoavaluació, per mitjà d'un qüestionari en línia accessible en la pàgina web ?www.avap.es?, que podrà realitzar-se prèviament a la presentació electrònica de la sol·licitud.  
La Llei 3/2010, de 5 de maig, de la Generalitat, d'Administració Electrònica de la Comunitat Valenciana; el Decret 96/1998, de 6 de juliol, del Consell, pel qual es regula l'organització de la funció informàtica, la utilització dels sistemes d'informació i el registre de fitxers informàtics en l'àmbit de l'Administració de la Generalitat; el Decret 87/2002, de 30 de maig, pel qual es regula la utilització de la firma electrònica avançada en la Generalitat, modificat pel Decret 149/2007, de 7 de setembre, del Consell, pel qual s'aprova l'Estatut de l'Ens Prestador de Certificació Electrònica de la Comunitat Valenciana, i el Decret 18/2004, de 13 de febrer, del Consell de la Generalitat, de creació del Registre Telemàtic i regulació de les notificacions telemàtiques de la Generalitat, establixen i regulen la utilització de mitjans telemàtics en les actuacions administratives.  
En virtut del que s'ha exposat i en l'exercici de les atribucions establides en l'article 6 de la Llei 5/2006, de 25 de maig, de la Generalitat, de creació de l'AVAP, així com en l'article 7.2.f) del Decret 6/2008, de 18 de gener, del Consell, pel qual s'aprova el Reglament de l'AVAP.  
Vista la proposta de Resolució del director general de l'Agència Valenciana d'Avaluació i Prospectiva, de data 2 de juny de 2014, per la qual s'aprova la convocatòria, corresponent a l'any 2014, d'avaluació per a la contractació de professorat en les universitats valencianes en les figures de professora o professor contractat doctor, professora o professor ajudant doctor i professora o professor d'universitat privada, i de conformitat amb esta, resolc:  
Aprovar la convocatòria, corresponent a l'exercici 2014, d'avaluació per a la contractació de professorat en les universitats valencianes en les figures de professora o professor contractat doctor, professora o professor ajudant doctor i professora o professor d'universitat privada, segons figura en els annexos d'esta resolució.  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, contra la present resolució, que posa fi a la via administrativa, es podrà recórrer potestativament en reposició, o es podrà plantejar directament un recurs contenciós administratiu en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant de la presidenta de l'AVAP en el termini d'un mes a comptar de l'endemà de ser publicada.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser publicada.  
  
València, 16 de juny de 2014.- La presidenta de la Agència Valenciana d'Avaluació i Prospectiva: María José Catalá Verdet.  
  
  
ANNEX I  
Normes generals del procediment d'avaluació per a la contractació de professorat en les universitats valencianes  
  
1. Persones destinatàries  
El sistema serà aplicable a totes aquelles persones que, d'acord amb la Llei Orgànica 6/2001, modificada per la Llei Orgànica 4/2007, sol·liciten a l'AVAP l'avaluació per a ser contractades per les universitats de la Comunitat Valenciana en qualsevol de les figures següents: professora o professor contractat doctor, professora o professor ajudant doctor i professora o professor d'universitat privada.  
  
2. Requisits  
Els requisits que han de reunir les persones sol·licitants per a obtindre l'avaluació positiva de l'AVAP s'indiquen a continuació, diferenciats per a cada figura contractual de professorat.  
2.1. Professora o professor contractat doctor i professora o professor doctor d'universitat privada:  
2.1.1. Estar en possessió del títol de doctorat o, si és el cas, de la seua homologació en la data de finalització del període de sol·licitud d'avaluació establit en la present convocatòria.  
2.1.2. Aconseguir una puntuació final mínima de 55 o més punts, una vegada ponderades les puntuacions directes obtingudes en cada un dels quatre criteris de què consta el sistema, segons s'especifica en l'apartat 8.2.1 d'esta convocatòria.  
2.2. Professora o professor ajudant doctor:  
2.2.1. Estar en possessió del títol de doctorat o, si és el cas, de la seua homologació en la data de finalització del període de sol·licitud d'avaluació establit en la present convocatòria.  
2.2.2. Aconseguir una puntuació final mínima de 50 o més punts, una vegada ponderades les puntuacions directes obtingudes en cada un dels quatre criteris de què consta el sistema, segons s'especifica en l'apartat 8.2.2 d'esta convocatòria.  
  
3. Sol·licituds  
3.1. Les persones interessades en l'avaluació de professorat objecte d'esta convocatòria presentaran per via electrònica la sol·licitud, a la qual adjuntaran escanejada tota la documentació prevista en l'apartat 4 d'esta resolució. A este efecte s'utilitzaran els models normalitzats que s'inclouen com a annexos d'esta resolució, als quals es podrà accedir en la seu electrònica de l'AVAP, ?www.avap.es?. Els formularis s'ompliran en línia, excepte el currículum, disponible en la mencionada seu electrònica en un document Word.  
Així mateix, en el supòsit que no siga possible la presentació electrònica, es podrà presentar la sol·licitud d'avaluació en la seu de l'AVAP o per qualsevol dels mitjans establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. En este supòsit s'hauran d'imprimir, degudament omplides, la sol·licitud i la resta de documentació que s'han d'aportar resultants de l'ús dels mitjans electrònics facilitats per l'AVAP, previstos en l'apartat 4 d'esta convocatòria, amb les corresponents firmes originals manuscrites.  
  
3.2. Si es vol ser avaluat o avaluada per a més d'una figura contractual, es presentarà una sol·licitud per a cada una i s'hi adjuntarà la documentació escanejada, o fotocopiada si es presenta en un registre presencial, de la manera prevista en l'apartat anterior.  
3.3. Per a poder realitzar la presentació electrònicament, la persona sol·licitant haurà de disposar de firma electrònica avançada de la Generalitat, emesa per l'Agència de Tecnologia i Certificació Electrònica ?www.accv.es?, d'acord amb el que disposa la Llei 3/2010, de 5 de maig, de la Generalitat, d'Administració Electrònica de la Comunitat Valenciana, i el Decret 18/2004, de 13 de febrer, del Consell de la Generalitat, de creació del Registre Telemàtic de la Generalitat i regulació de les notificacions telemàtiques de la Generalitat. Així mateix podrà realitzar el tràmit de presentació de sol·licitud telemàticament amb el DNI electrònic.  
3.4. La presentació de la sol·licitud en el registre electrònic es podrà acreditar per mitjà del rebut expedit per este de manera automàtica.  
  
A l'efecte del còmput de terminis, serà vàlida i produirà electes jurídics la data d'entrada que es consigne en el rebut expedit per el registre electrònic.  
3.5. La recepció en un dia inhàbil en la unitat corresponent es considera efectuada el primer dia hàbil següent. Es consideren inhàbils els diumenges i els dies que tinguen la condició de festes oficials a la Comunitat Valenciana.  
3.6. El formulari de sol·licitud incorpora una declaració responsable per mitjà de la qual la persona sol·licitant manifesta, sota la seua responsabilitat, que complix els requisits establits en la normativa vigent per a accedir a l'avaluació objecte de la present convocatòria, que totes les dades consignades en la sol·licitud i en el currículum que adjunta són verídiques i que es troba en possessió de la documentació que així ho acredita i queda a disposició de l'AVAP per a la comprovació, control i inspecció que es consideren oportuns. Segons el que disposa l'article 71 bis de la Llei 30/1992, la inexactitud, la falsedat o l'omissió de caràcter essencial en qualsevol dada o manifestació en l'esmentada declaració responsable, així com la falta d'acreditació dels requisits exigits, determinaran la impossibilitat de continuar en la convocatòria. Així mateix, es compromet a mantindre'n el compliment durant el període de temps inherent al reconeixement del corresponent dret.  
  
Així mateix, la sol·licitud incorpora una autorització de la persona sol·licitant perquè l'AVAP realitze electrònicament totes les notificacions corresponents al procediment administratiu de l'expedient. Estes notificacions es realitzaran a l'adreça electrònica que la persona sol·licitant faça constar en el propi imprés de sol·licitud.  
3.7. L'AVAP realitzarà l'avaluació previ pagament de la taxa de 56,87 euros establida a l'efecte en el Decret Legislatiu 1/2005, de 25 de febrer, del Consell de la Generalitat, pel qual s'aprova el text refós de la Llei de Taxes de la Generalitat, modificat per la Llei 10/2012, de 21 de desembre, de Mesures Fiscals, de Gestió Administrativa i Financera i d'Organització de la Generalitat. L'imprés per a realitzar el pagament de la taxa figura com a annex III de la present resolució i estarà disponible en la seu electrònica de l'AVAP. El dit pagament haurà de realitzar-se per mitjà d'una transferència bancària al compte de l'AVAP que s'indica en el dit model normalitzat.  
3.8. La presentació de la sol·licitud d'avaluació de professorat objecte d'esta convocatòria implicarà l'acceptació de les bases per la persona sol·licitant.  
4. Documentació que s'adjuntarà a la sol·licitud  
4.1. Al formulari normalitzat de sol·licitud d'avaluació omplit telemàticament, disponible en la pàgina web ?www.avap.es?, que figura en l'annex II d'esta convocatòria, s'hi adjuntarà una còpia escanejada de la documentació següent:  
4.1.1. Imprés normalitzat de la taxa, que figura com a annex III de la present resolució, en què figure la certificació bancària del corresponent pagament o el document de banca electrònica que acredite el dit pagament.  
4.1.2. Currículum, firmat en totes les pàgines i escanejat, segons el model normalitzat que es pot obtindre en la pàgina web mencionada.  
  
4.1.3. Títol de doctorat o, a falta d'això, certificació de l'òrgan competent de la corresponent universitat acreditatiu del pagament dels drets d'expedició del títol.  
4.1.4. En cas de títols de doctorat obtinguts en l'estranger, certificat de reconeixement o d'homologació espanyola del títol.  
4.1.5. Títol de grau, llicenciatura, arquitectura o enginyeria.  
4.1.6. Diploma de menció de doctorat europeu, quan corresponga.  
  
4.1.7. Document que acredite la concessió de la menció de qualitat del programa de doctorat, quan corresponga.  
4.1.8. Certificat de tota la docència impartida que s'haja fet constar en el currículum, expedit pel corresponent òrgan competent. Si s'ha impartit docència en llengua anglesa en l'àmbit universitari, haurà d'especificar-se en el certificat, així com els crèdits que s'han impartit en la dita llengua.  
4.1.9. Si és el cas, certificat acreditatiu, expedit per l'òrgan competent, dels punts següents:  
- Haver gaudit d'alguna beca d'investigació predoctoral o postdoctoral concedida en convocatòries públiques en concurrència competitiva, en què figure el període realitzat.  
- Haver participat en projectes d'investigació subvencionats en convocatòries públiques en concurrència competitiva, tant d'àmbit autonòmic, nacional o europeu com d'àmbit internacional, en què figure el tipus i el temps de participació (duració de la participació en el projecte i dedicació a este, especificant-hi si ha sigut a temps complet o parcial), així com el grau de responsabilitat en el projecte de la persona sol·licitant i l'import de la subvenció concedida.  
  
4.2. Només es podran fer constar en el currículum els mèrits que puguen ser acreditats fefaentment. Inicialment no es requerix la presentació de tota la documentació addicional referent als dits mèrits, excepte la prevista en els apartats anteriors; no obstant això, l'AVAP podrà requerir a les persones sol·licitants, quan ho considere necessari, que acrediten cada un dels mèrits al·legats en el currículum.  
  
  
5. Termini de presentació de sol·licituds  
5.1. El termini de presentació de sol·licituds serà des de l'endemà de ser publicada en el Diari Oficial de la Comunitat Valenciana fins al dia 15 de juliol de 2014, ambdós inclosos.  
  
6. Tramitació del procediment  
6.1. Recepció de sol·licituds i esmena  
Quan les sol·licituds presentades en el termini fixat no reunisquen els requisits exigits o s'haja omés la presentació dels documents necessaris per a la tramitació del procediment, tal com s'establix en el punt 4 de la present convocatòria, es requerirà a la persona interessada que en el termini de deu dies hàbils, comptats a partir de l'endemà de la recepció del requeriment, esmene la falta aportant els documents preceptius, tot això de conformitat amb el que preveu l'article 71.1 de la Llei 30/1992. En la sol·licitud s'autoritzarà, si és el cas, l'AVAP a realitzar telemàticament el requeriment d'esmena de documentació així com totes les notificacions del procediment.  
  
En el cas que la persona sol·licitant no esmene la dita falta en el termini assenyalat, es considerarà que desistix de la petició, prèvia resolució dictada en els termes que preveu l'article 42 de la Llei 30/1992.  
  
6.2. Avaluació de l'expedient  
6.2.1. Una vegada comprovat que la sol·licitud ha sigut presentada en el termini establit en la present resolució i que la documentació aportada per la persona sol·licitant, d'acord amb el que establix l'apartat 4, reunix tots els requisits exigits, l'expedient serà remés al corresponent comité d'avaluació, dels previstos en l'apartat 9 d'esta convocatòria.  
  
6.2.2. El comité d'avaluació emetrà un informe motivat de l'avaluació realitzada, tenint en compte els criteris d'avaluació establits en la present convocatòria i l'annex IV, Principis i orientacions per a l'aplicació dels criteris d'avaluació que establix el corresponent barem.  
  
  
7. Resolució  
7.1. El director general de l'AVAP resoldrà les sol·licituds d'avaluació presentades en exercici de les atribucions establides per l'article 9.2.j) del Decret 6/2008, de 18 de gener, del Consell, pel qual s'aprova el Reglament de l'Agència Valenciana d'Avaluació i Prospectiva.  
  
7.2. La resolució haurà d'indicar el caràcter positiu o negatiu de l'avaluació i la figura contractual per a la qual té validesa. Les resolucions l'avaluació de les quals siga negativa es motivaran, incloent-hi, junt amb la resolució, l'informe emés pel respectiu comité d'avaluació, que haurà de seguir i respectar els criteris d'avaluació i de la present convocatòria; no obstant això, l'òrgan competent per a resoldre podrà apartar-se de l'esmentat informe motivant la seua decisió, que podrà estar avalada per altres informes dictats per assessors o assessores especialistes.  
7.3. El termini màxim per a resoldre serà de sis mesos a partir de la data de finalització del termini de presentació de sol·licituds. Transcorregut el dit termini sense que s'haja dictat una resolució, es considerarà desestimada la sol·licitud d'avaluació, en els termes que preveu l'article 43.2 de la Llei 30/1992, en relació amb l'article 1 de la Llei Orgànica d'Universitats, respecte de la transferència de facultats relatives al servici d'educació superior. El còmput d'este termini s'interromprà durant el termini requerit per a l'esmena i la millora de la sol·licitud.  
7.4. Al terme del procés d'avaluació es procedirà a notificar la resolució de l'avaluació obtinguda, de conformitat amb el que preveu l'article 59 de la Llei 30/1992.  
7.5. Contra les resolucions dictades en el present procediment, es podrà interposar un recurs d'alçada davant de la Comissió Executiva de l'AVAP en el termini d'un mes des de l'endemà de ser notificada, d'acord amb el que establixen l'article 114 i següents de la Llei 30/1992.  
  
  
8. Criteris d'avaluació  
8.1. S'establixen els criteris d'avaluació següents, així com la seua quantificació global i les condicions que s'han de complir per a cada una de les figures contractuals de professorat universitari previstes en la Llei Orgànica 6/2001, de 21 de desembre, d'Universitats, modificada per la Llei Orgànica 4/2007, de 12 d'abril.  
8.2. Es valoren els tipus de mèrits següents, segons les distintes figures contractuals:  
8.2.1. Professora o professor contractat doctor i professora o professor d'universitat privada:  
- Formació acadèmica i experiència professional: 12 %.  
- Experiència investigadora i de transferència del coneixement: 55 %.  
- Experiència docent: 30 %.  
- Altres mèrits: 3 %.  
8.2.2. Professora o professor ajudant doctor:  
- Formació acadèmica i experiència professional: 22 %.  
- Experiència investigadora i de transferència del coneixement: 55 %.  
- Experiència docent: 20 %.  
- Altres mèrits: 3 %.  
8.3. Per a obtindre l'acreditació han de complir-se simultàniament les condicions següents:  
8.3.1. Professora o professor contractat doctor i professora o professor d'universitat privada:  
- Aconseguir un mínim de 20 punts en experiència investigadora i de transferència del coneixement.  
- Aconseguir un mínim de 15 punts en experiència docent.  
- Obtindre un mínim total de 55 punts com a suma de tots els apartats.  
8.3.2. Professora o professor ajudant doctor:  
- Aconseguir un mínim de 15 punts en experiència investigadora i de transferència del coneixement.  
- Obtindre un mínim total de 50 punts com a suma de tots els apartats.  
8.4. Els principis i les orientacions per a l'aplicació dels criteris d'avaluació, així com el barem aplicable, figuren en l'annex IV d'esta convocatòria i, així mateix, estaran disponibles en la pàgina web de l'AVAP: ?www.avap.es?.  
  
9. Comités d'avaluació  
9.1. Els comités d'avaluació, a través dels quals s'articula l'assessorament de la comunitat científica a l'AVAP, s'organitzaran tenint en compte els camps científics següents:  
1. Ciències socials i jurídiques  
2. Ciències experimentals  
3. Ciències de la salut  
4. Ensenyances tècniques  
5. Humanitats  
9.2. Els comités d'avaluació de la present convocatòria es constituiran de conformitat amb el que establix l'article 11 del Decret 6/2008, de 18 de gener, del Consell, pel qual s'aprova el Reglament de l'AVAP. Els comités s'agruparan d'acord amb les àrees científiques, segons es detalla en el document de distribució d'àrees de coneixement per camps científics, que estarà disponible en la pàgina web de l'AVAP.  
  
9.3. Els avaluadors i avaluadores de cada comité d'avaluació seran nomenats per la presidenta de l'AVAP entre aquells que formen part de la base de dades d'avaluadors i avaluadores de l'Agència. La composició de cada comité d'avaluació es publicarà en la pàgina ?www.avap.es?.  
  
9.4. Els comités seran convocats per a realitzar la corresponent sessió d'avaluació pel director general de l'AVAP.  
Els acords del comité s'adoptaran per majoria. En cas d'empat, el vot del president o presidenta serà de qualitat.  
De cada sessió d'avaluació que celebren els comités s'estendrà i es firmarà l'acta corresponent, en què s'arreplegaran les deliberacions realitzades pel comité, així com les incidències, si n'hi ha.  
Els membres dels comités d'avaluació hauran d'abstindre's d'avaluar aquelles persones sol·licitants amb les quals puga haver-hi un conflicte d'interessos. En cas que es produïsca el dit conflicte, els avaluadors estaran obligats a comunicar-ho a l'AVAP.  
  
10. Garanties i efectes  
10.1. Els efectes de l'avaluació positiva, dictada per l'òrgan competent, no estan subjectes a cap termini de caducitat i tindran efectes per a la contractació en les figures corresponents en totes les universitats valencianes.  
10.2. La persona interessada que haja obtingut una avaluació negativa en l'anterior convocatòria d'avaluació de professorat de l'AVAP no podrà sol·licitar una nova avaluació respecte de la mateixa figura contractual en el termini de sis mesos a comptar de la data en què es va dictar la resolució.  
ANNEX IV  
Principis i orientacions per a l'aplicació dels criteris d'avaluació  
  
ÍNDEX  
- Posseir més d'un títol universitari o més d'un títol de doctorat.  
  
- Que la tesi doctoral tinga la menció de doctorat europeu, així com que tinga la menció de qualitat del programa de doctorat.  
Haver rebut algun premi extraordinari de grau, llicenciatura o doctorat.  
- Posseir títols de màster oficial universitari amb una duració igual o superior a 250 hores.  
  
PROFESSORA O PROFESSOR CONTRACTAT DOCTOR  
1. Formació acadèmica i professional  
2. Experiència investigadora  
3. Experiència docent  
4. Altres mèrits  
5. Quadro de puntuacions màximes  
  
PROFESSORA O PROFESSOR D'UNIVERSITAT PRIVADA  
1. Formació acadèmica i professional  
2. Experiència investigadora  
3. Experiència docent  
4. Altres mèrits  
5. Quadro de puntuacions màximes  
  
PROFESSORA O PROFESSOR AJUDANT DOCTOR  
1. Formació acadèmica i professional  
2. Experiència investigadora  
3. Experiència docent  
4. Altres mèrits  
5. Quadro de puntuacions màximes  
  
PROFESSORA O PROFESSOR CONTRACTAT DOCTOR  
1. Formació acadèmica i professional  
Este apartat es valora fins a un màxim de 12 punts, tenint en compte principalment els mèrits següents:  
1.1. Títols i beques  
Es valora:  
- Haver gaudit de beques o contractes predoctorals i postdoctorals obtinguts en convocatòries públiques en concurrència competitiva, atenent el temps en què s'ha gaudit d'aquelles.  
- Es valora, per als camps científics corresponents, el títol o el certificat corresponent a la realització d'especialització (MIR, BIR, PIR, FIR o equivalents).  
1.2. Estades predoctorals  
Es valora el nombre d'estades formatives o d'investigació predoctoral realitzades en centres espanyols o estrangers de reconegut prestigi diferents d'aquell en què es va desenrotllar o es va defendre la tesi doctoral, atenent el temps en què s'ha gaudit d'aquelles i, sobretot, la qualitat del programa i de la institució receptora.  
1.3. Experiència professional, cursos i idiomes  
Es valora:  
- El nombre de participacions en comités organitzadors de congressos, conferències o seminaris realitzats tant a Espanya com a l'estranger.  
- Cursos de formació realitzats, de duració igual o superior a vint hores, relacionats amb el corresponent camp científic, atenent la seua duració.  
- Coneixement d'idiomes de nivell superior.  
- Coneixement de valencià de nivell mitjà i/o superior.  
- Realització d'informes tècnics, professionals, dictàmens jurídics, assessories tècniques i/o auditories per a empreses privades o públiques diferents dels realitzats en l'activitat docent i investigadora.  
- Activitats professionals en funcions de nivell superior de titulació diferents de les realitzades en l'activitat docent i investigadora, amb una duració mínima entre totes de dotze mesos.  
- Participació com a comissari o comissària d'exposicions.  
  
  
  
2. Experiència investigadora  
Este apartat es valora fins a un màxim de 55 punts, tenint en compte principalment els mèrits següents:  
2.1. Articles en revistes científiques  
Es valoren els articles publicats en revistes de prestigi reconegut amb un procés anònim de revisió d'experts (peer review), acceptant-se com a tals les que ocupen posicions rellevants en les llistes per àmbits científics en el «Subject Category Listing» del Journal Citation Reports del Science Citation Index, del Social Sciences Citation Index i de l'Arts and Humanities Citation Index (Institute of Scientific Information ?ISI?, Filadèlfia, PA, USA), en el Philosopher's Index, en el Répertoire Bibliographique de Louvain, en l'Avery Index to Architectural Periodicals o semblants. Així mateix, es valoraran els articles publicats en revistes científiques que tinguen el segell de qualitat de la Fundació Espanyola de Ciència i Tecnologia (FECYT). Per a valorar-les, les publicacions científiques s'han classificat en quatre grups:  
Grup A: articles publicats en revistes situades en el primer terç del «Subject Category Listing» del Journal Citation Reports (d'ara en avant, JCR).  
Grup B: articles publicats en revistes situades en el segon terç del JCR.  
Grup C: articles publicats en revistes situades en el tercer terç del JCR.  
Grup D: articles publicats en revistes no indexades en el JCR de prestigi reconegut en la seua àrea de coneixement amb un procés anònim de revisió d'experts (peer review). En este grup, a més de les bases de dades que es mencionen per a cada un dels camps de coneixement, també es valoraran els articles publicats en revistes científiques que tinguen el segell de qualitat de la Fundació Espanyola de Ciència i Tecnologia (FECYT).  
A més, atenent els distints camps de coneixement, es tindran en compte:  
- En el camp de les ciències socials i jurídiques, este apartat es valora fins a un màxim de 29 punts sobre 100. Per a obtindre la puntuació màxima en este apartat, es considera necessari (com a estàndard) que la persona sol·licitant presente almenys deu publicacions. Es pot considerar un menor nombre de treballs si corresponen a publicacions d'elevada qualitat en les seues àrees. En l'àrea de coneixement de ciències jurídiques, també s'utilitza com a referència de qualitat per a les publicacions espanyoles la base de dades DICE (Difusió i Qualitat Editorial de les Revistes Espanyoles d'Humanitats i Ciències Socials i Jurídiques).  
  
- En els camps de les ciències experimentals i les ciències de la salut, este apartat es valora fins a un màxim de 33 punts sobre 100. Per a obtindre la puntuació màxima en este apartat, es requerix l'aportació per la persona sol·licitant d'un mínim de dotze publicacions científiques recollides en el Science Citation Index. Es pot considerar un menor nombre de treballs si corresponen a publicacions d'elevada qualitat en les seues àrees (com, per exemple, publicacions que corresponguen a revistes del grup A). En este camp també s'utilitza com a referència de qualitat (grup D dels mencionats anteriorment) la base de dades MEDLINE i l'EMBASE Excerpta Medica.  
- En el camp de les ensenyances tècniques, este apartat es valora fins a un màxim de 30 punts sobre 100. Per a obtindre la puntuació màxima en este apartat, es requerix l'aportació per la persona sol·licitant d'un mínim de huit publicacions científiques recollides en Science Citation Index. Es pot considerar un menor nombre de treballs si corresponen a publicacions d'elevada qualitat en les seues àrees (com, per exemple, publicacions que corresponguen a revistes del grup A). També es valoren els articles publicats en revistes recollides en bases de dades internacionals d'enginyeria, com, per exemple, TRIS Electronic Bibliography Data, International Development Abstracts, International Civil Engineering Abstracts, Environmental Abstracts, Applied Mechanical Reviews, Applied Science and Technology Index, les que figuren en índexs internacionals de publicacions d'arquitectura (per exemple Arts and Humanities Citation Index i Avery Index to Architectural Periodicals).  
- En el camp de les humanitats, este apartat es valora fins a un màxim de 27 punts sobre 100. Per a obtindre la puntuació màxima en este apartat, es considera necessari (com a estàndard) que la persona sol·licitant presente almenys deu publicacions. Es pot considerar un menor nombre de treballs si corresponen a publicacions d'elevada qualitat en les seues àrees. Es valoren preferentment els articles publicats en revistes de caràcter internacional la inclusió de les quals en les següents bases de dades es considera com una referència de qualitat: per exemple FRANCIS, International Bibliography of the Social Sciences, Arts and Humanities Citation Index, Social Science Citation Index, Bibliography of the History of Arts (RLG), Historical Abstracts, International Medieval Bibliography, Index Islamicus, RILMS Abstracts of Music Literature, Philosopher's Index, Répertoire Bibliographique, International Bibliography of Periodical Literature in Humanities and Social Sciences (IBZ), Bibliographie Linguistique / Linguistic Bibliography (BL) i Library and Information Science Abstracts. En este camp també s'utilitza com a referència de qualitat per a les publicacions espanyoles la base de dades DICE: Difusió i Qualitat Editorial de les Revistes Espanyoles d'Humanitats i Ciències Socials i Jurídiques.  
En el cas de revistes no incloses en estes bases de dades, es consideren com a indicis de qualitat, sempre a juí del comité d'avaluació: l'existència d'avaluació externa per experts, disposar d'un comité científic internacional, figurar ressenyada en els repertoris i butlletins bibliogràfics més vinculats a la seua especialitat i publicar treballs en més d'una llengua.  
- Es valorarà la difusió de la investigació en mitjans de comunicació social rellevants, amb repercussió d'àmbit provincial, autonòmic, espanyol o estranger (premsa, ràdio, televisió, etc.).  
- Únicament es valoraran els articles que quan es presente la sol·licitud ja estiguen publicats o disposen del digital object identifier (DOI). No es tindran en compte, a l'efecte de la valoració, aquells articles que estiguen pendents de publicació, inclús en el cas que hagen sigut acceptats per a ser publicats.  
2.2. Llibres i capítols de llibres  
Es valora la publicació de llibres i de capítols de llibres d'investigació, publicats amb ISBN, en editorials especialitzades de prestigi reconegut en el corresponent camp científic en les quals es puga garantir un rigorós procés de selecció i avaluació dels originals, atenent el nombre d'autors (vegeu el quadro de puntuacions màximes per a cada un dels camps científics al final d'este document). No es reconeix a este efecte la tesi doctoral de la persona sol·licitant si ha sigut publicada per la pròpia universitat.  
2.3. Tesis doctorals i treballs acadèmics  
Tesis doctorals i treballs acadèmics dirigits que hagen sigut ja aprovats. Es valoraran amb més puntuació les que hagen obtingut la menció de doctorat europeu o la menció de qualitat en el programa de doctorat (vegeu el quadro de puntuacions màximes per a cada un dels camps científics al final d'este document).  
2.4. Estades postdoctorals  
Es valoren les estades formatives o d'investigació postdoctoral realitzades en centres espanyols o estrangers de prestigi reconegut diferents d'aquell amb què es té vinculació jurídica o contractual o aquell en què es va defendre o es va desenrotllar la tesi doctoral, segons la seua duració efectiva (vegeu el quadro de puntuacions màximes per a cada un dels camps científics al final d'este document).  
2.5. Projectes d'investigació  
Es valora la participació en projectes d'investigació subvencionats en convocatòries públiques i en concurrència competitiva, en especial els finançats per mitjà de programes nacionals, europeus o altres d'àmbit internacional. També es valoren els subvencionats en programes convocats i finançats per comunitats autònomes, sempre que hagen tingut un procés d'avaluació externa, així com els convocats per altres entitats públiques en les mateixes condicions. Es té en compte especialment el tipus de participació i el grau de responsabilitat de la persona sol·licitant, siga com a investigadora o investigador principal del projecte o com a investigadora o investigador membre de l'equip d'investigació.  
  
- En este apartat també es valoren els contractes d'investigació d'especial rellevància amb empreses, amb l'Administració pública o amb altres entitats, dels establits per l'article 83 de la LOU (vegeu el quadro de puntuacions màximes per a cada un dels camps científics al final d'este document).  
2.6. Premis d'investigació  
Es valoren els premis d'investigació i creació artística rebuts, a considerar pel corresponent comité d'avaluació (vegeu el quadro de puntuacions màximes per a cada un dels camps científics al final d'este document).  
2.7. Registres de la propietat industrial i intel·lectual  
Es valoren els registres de la propietat industrial derivats de la investigació: nombre de patents, models d'utilitat, obtencions vegetals, topografies de productes semiconductors, dissenys industrials, dibuixos i models industrials.  
- Així mateix, es valoren els registres de la propietat intel·lectual derivats de la investigació: nombre de dissenys arquitectònics i d'enginyeria, mapes i dissenys topogràfics, programes informàtics, bases de dades, models de mesurament intangible i altres registres de la propietat intel·lectual (vegeu el quadro de puntuacions màximes per a cada un dels camps científics al final d'este document).  
2.8. Contribucions en congressos  
Es valoren les contribucions presentades en congressos, conferències, seminaris o altres tipus de reunions de rellevància científica o docent realitzats a Espanya o a l'estranger amb procediments selectius en l'admissió de treballs, especialment la participació en comités científics, les comunicacions i els pòsters admesos, en funció d'on hagen sigut publicats (vegeu el quadro de puntuacions màximes per a cada un dels camps científics al final d'este document).  
  
  
3. Experiència docent  
Este apartat es valora fins a un màxim de 30 punts, tenint en compte principalment els següents mèrits docents:  
- Activitat docent universitària en primer i segon cicle, en màster oficial i doctorat, impartida en centres espanyols o estrangers, i les avaluacions positives sobre la qualitat de la docència amb una nota igual o superior a 7 sobre 10 o equivalent. Per a obtindre la puntuació màxima en este apartat, es necessiten un màxim de 60 crèdits de docència universitària. La màxima puntuació en este apartat són 21 punts sobre 100.  
  
- Activitat docent reglada no universitària, segons el nombre de mesos impartits a temps complet. La màxima puntuació en este apartat són 3 punts sobre 100.  
- Participació en projectes d'innovació i millora docent competitius. La participació en plans i equips de treball relacionats amb l'Espai Europeu d'Educació Superior, especialment en relació amb la seua adaptació a les competències necessàries per a l'aprenentatge de l'alumnat. La puntuació màxima en este apartat són 2 punts sobre 100.  
  
- Publicacions de material docent original de la persona sol·licitant. Nombre de llibres i capítols de llibres docents i divulgatius publicats amb ISBN, segons el nombre d'autors, siga quin siga el suport utilitzat, i altres publicacions relacionades amb la innovació o la millora pedagògica (llibres, capítols, articles, webs). La màxima puntuació en este apartat són 2 punts sobre 100.  
- Cursos i seminaris rebuts o impartits, d'una duració igual o superior a quinze hores, l'objectiu dels quals siga la millora de la docència. La puntuació màxima en este apartat són 2 punts sobre 100.  
  
4. Altres mèrits  
Este apartat es valora fins a un màxim de 3 punts, tenint en compte aquells altres mèrits rellevants en formació, investigació i docència que no hagen sigut considerats en els apartats anteriors. Els mèrits que es tindran en compte en este apartat són:  
a) Altres títols i beques no previstos en l'apartat de formació acadèmica i professional.  
b) Càrrecs acadèmics exercits.  
c) Haver actuat com a referee de revistes d'investigació de prestigi en el corresponent camp de coneixement.  
d) Posseir més mèrits d'investigació dels requerits per a obtindre la puntuació màxima en els diferents apartats d'experiència investigadora (articles, llibres, projectes, estades, premis, patents, etc.).  
  
e) Posseir més mèrits docents dels requerits per a obtindre la puntuació màxima en els diferents apartats d'experiència docent (crèdits, projectes d'innovació, publicacions, cursos, etc.), així com docència universitària impartida en anglés.  
  
  
PROFESSORA O PROFESSOR D'UNIVERSITAT PRIVADA  
1. Formació acadèmica i professional  
Este apartat es valora fins a un màxim de 12 punts, tenint en compte principalment els mèrits següents:  
1.1. Títols i beques  
Es valora:  
- Posseir més d'un títol universitari o més d'un títol de doctorat.  
  
- Que la tesi doctoral tinga la menció de doctorat europeu, així com que tinga la menció de qualitat del programa de doctorat.  
- Haver rebut algun premi extraordinari de grau, llicenciatura o doctorat.  
- Posseir títols de màster oficial universitari amb una duració igual o superior a 250 hores.  
- Haver gaudit de beques o contractes predoctorals i postdoctorals obtinguts en convocatòries públiques en concurrència competitiva, atenent la seua duració.  
- Es valora, per als camps científics corresponents, el títol o el certificat corresponent a la realització d'especialització (MIR, BIR, PIR, FIR o equivalents).  
1.2. Estades predoctorals  
Es valora el nombre d'estades formatives o d'investigació predoctoral realitzades en centres espanyols o estrangers de prestigi reconegut diferents d'aquell en què es va desenrotllar o es va defendre la tesi doctoral, atenent la seua duració i, sobretot, la qualitat del programa i de la institució receptora.  
1.3. Experiència professional, cursos i idiomes  
Es valora:  
- El nombre de participacions en comités organitzadors de congressos, conferències o seminaris realitzats tant a Espanya com a l'estranger.  
  
- Cursos de formació realitzats, d'una duració igual o superior a vint hores, relacionats amb el corresponent camp científic, atenent la seua duració.  
- Coneixement d'idiomes de nivell superior.  
- Coneixement de valencià de nivell mitjà i/o superior.  
- Realització d'informes tècnics, professionals, dictàmens jurídics, assessories tècniques i/o auditories per a empreses privades o públiques diferents dels realitzats en l'activitat docent i investigadora.  
- Activitats professionals en funcions de nivell superior de titulació diferents de les realitzades en l'activitat docent i investigadora, amb una duració mínima de dotze mesos.  
- Participació com a comissari o comissària d'exposicions.  
  
2. Experiència investigadora  
Este apartat es valora fins a un màxim de 55 punts, tenint en compte principalment els mèrits següents:  
2.1. Articles en revistes científiques  
Es valoren els articles publicats en revistes de prestigi reconegut amb un procés anònim de revisió d'experts (peer review), acceptant-se com a tals les que ocupen posicions rellevants en les llistes per àmbits científics en el «Subject Category Listing» del Journal Citation Reports del Science Citation Index, del Social Sciences Citation Index i de l'Arts and Humanities Citation Index (Institute of Scientific Information ?ISI?, Filadèlfia, PA, EUA), en el Philosopher's Index, en el Répertoire Bibliographique de Louvain, en l'Avery Index to Architectural Periodicals o semblants. Així mateix, es valoren els articles publicats en revistes científiques que tinguen el segell de qualitat de la FECYT. Per a valorar-les, les publicacions científiques s'han classificat en quatre grups:  
Grup A: articles publicats en revistes situades en el primer terç del «Subject Category Listing» del Journal Citation Reports (d'ara en avant, JCR).  
Grup B: articles publicats en revistes situades en el segon terç del JCR.  
Grup C: articles publicats en revistes situades en el tercer terç del JCR.  
Grup D: articles publicats en revistes no indexades en el JCR de prestigi reconegut en la seua àrea de coneixement amb un procés anònim de revisió d'experts (peer review). En este grup, a més de les bases de dades que es mencionen per a cada un dels camps de coneixement, també es valoraran els articles publicats en revistes científiques que tinguen el segell de qualitat de la Fundació Espanyola de Ciència i Tecnologia (FECYT).  
Atenent els distints camps de coneixement, es tindran en compte:  
  
- En el camp de les ciències socials i jurídiques, este apartat es valora fins a un màxim de 29 punts sobre 100. Per a obtindre la puntuació màxima en este apartat, es considera necessari (com a estàndard) que la persona sol·licitant presente almenys sis publicacions. Es pot considerar un menor nombre de treballs si corresponen a publicacions d'elevada qualitat en les seues àrees. En el camp de les ciències jurídiques també s'utilitzen com a referència de qualitat per a les publicacions espanyoles la base de dades DICE (Difusió i Qualitat Editorial de les Revistes Espanyoles d'Humanitats i Ciències Socials i Jurídiques), la base de dades RESH (Revistes Espanyoles de Ciències Socials i Humanes: valoració integrada i índex de citacions) i els articles publicats en revistes científiques que hagen obtingut el segell de qualitat de la FECYT.  
  
- En els camps de les ciències experimentals i les ciències de la salut, este apartat es valora fins a un màxim de 33 punts sobre 100. Per a obtindre la puntuació màxima en este apartat, es requerix l'aportació per la persona sol·licitant d'un mínim de sis publicacions científiques recollides en Science Citation Index. Es pot considerar un menor nombre de treballs si corresponen a publicacions d'elevada qualitat en les seues àrees (com, per exemple, publicacions que corresponguen a revistes del grup A). En este camp també s'utilitzen com a referència de qualitat (grup D dels mencionats anteriorment) la base de dades MEDLINE i l'EMBASE Excerpta Medica. Així mateix, es tindran en compte els articles publicats en revistes científiques que hagen obtingut el segell de qualitat de la FECYT.  
- En el camp de les ensenyances tècniques, este apartat es valora fins a un màxim de 30 punts sobre 100. Per a obtindre la puntuació màxima en este apartat, es requerix l'aportació per la persona sol·licitant d'un mínim de sis publicacions científiques recollides en Science Citation Index. Es pot considerar un menor nombre de treballs si corresponen a publicacions d'elevada qualitat en les seues àrees (com, per exemple, publicacions que corresponguen a revistes del grup A). També es valoren els articles publicats en revistes recollides en bases de dades internacionals d'enginyeria, com, per exemple, TRIS Electronic Bibliography Data, International Development Abstracts, International Civil Engineering Abstracts, Environmental Abstracts, Applied Mechanical Reviews, Applied Science and Technology Index i les que figuren en índexs internacionals de publicacions d'arquitectura (per exemple Arts and Humanities Citation Index i Avery Index to Architectural Periodicals).  
- En el camp de les humanitats, este apartat es valora fins a un màxim de 27 punts sobre 100. Per a obtindre la puntuació màxima en este apartat, es considera necessari (com a estàndard) que la persona sol·licitant presente almenys sis publicacions. Es pot considerar un menor nombre de treballs si corresponen a publicacions d'elevada qualitat en les seues àrees. Es valoren preferentment els articles publicats en revistes de caràcter internacional la inclusió de les quals en les següents bases de dades es considera com una referència de qualitat: per exemple FRANCIS, International Bibliography of the Social Sciences, Arts and Humanities Citation Index, Social Science Citation Index, Bibliography of the History of Arts (RLG), Historical Abstracts, International Medieval Bibliography, Index Islamicus, RILMS Abstracts of Music Literature, Philosopher's Index, Répertoire Bibliographique, International Bibliography of Periodical Literature in Humanities and Social Sciences (IBZ), Bibliographie Linguistique / Linguistic Bibliography (BL) i Library and Information Science Abstracts. En este camp també s'utilitza com a referència de qualitat per a les publicacions espanyoles la base de dades DICE: Difusió i Qualitat Editorial de les Revistes Espanyoles d'Humanitats i Ciències Socials i Jurídiques. En el cas de revistes no incloses en estes bases de dades, es consideren com a indicis de qualitat: l'existència d'avaluació externa per experts, disposar d'un comité científic internacional, figurar ressenyada en els repertoris i butlletins bibliogràfics més vinculats a la seua especialitat i publicar treballs en més d'una llengua.  
- Es valorarà la difusió de la investigació en mitjans de comunicació social rellevants, amb repercussió d'àmbit provincial, autonòmic, espanyol o estranger (premsa, ràdio, televisió, etc.).  
Només es valoraran les publicacions que quan es presente la sol·licitud ja estiguen publicades o que disposen del digital object identifier (DOI). No es tindran en compte, a l'efecte de la valoració, aquells articles que estiguen pendents de publicació, inclús en el cas que hagen sigut acceptats per a ser publicats.  
2.2. Llibres i capítols de llibres  
Es valora la publicació de llibres i de capítols de llibres d'investigació, publicats amb ISBN, en editorials especialitzades de prestigi reconegut en el corresponent camp científic en les quals es puga garantir un rigorós procés de selecció i avaluació dels originals, atenent el nombre d'autors (vegeu el quadro de puntuacions màximes per a cada un dels camps científics al final d'este document). No es reconeix a este efecte la tesi doctoral de la persona sol·licitant si ha sigut publicada per la pròpia universitat.  
2.3. Tesis doctorals i treballs acadèmics  
Tesis doctorals i treballs acadèmics dirigits que hagen sigut ja aprovats. Es valoraran amb més puntuació les que hagen obtingut la menció de doctorat europeu o la menció de qualitat en el programa de doctorat (vegeu el quadro de puntuacions màximes per a cada un dels camps científics al final d'este document).  
2.4. Estades postdoctorals  
Es valoren les estades formatives o d'investigació postdoctoral realitzades en centres espanyols o estrangers de prestigi reconegut diferents d'aquell amb què es té vinculació jurídica o contractual o aquell en què es va defendre o es va desenrotllar la tesi doctoral, segons la seua duració (vegeu el quadro de puntuacions màximes per a cada un dels camps científics al final d'este document).  
2.5. Projectes d'investigació  
Es valora la participació en projectes d'investigació subvencionats en convocatòries públiques i en concurrència competitiva, en especial els finançats per mitjà de programes nacionals, europeus o altres d'àmbit internacional. També es valoren els subvencionats en programes convocats i finançats per comunitats autònomes, sempre que hagen tingut un procés d'avaluació externa, així com els convocats per altres entitats públiques en les mateixes condicions. Es tenen en compte especialment el tipus de participació i el grau de responsabilitat de la persona sol·licitant, siga com a investigadora o investigador principal del projecte o com a investigadora o investigador membre de l'equip d'investigació.  
- En este apartat també es valoren els contractes d'investigació d'especial rellevància amb empreses, amb l'Administració pública o amb altres entitats, dels establits per l'article 83 de la LOU (vegeu el quadro de puntuacions màximes per a cada un dels camps científics al final d'este document).  
  
2.6. Premis d'investigació  
Es valoren els premis d'investigació i creació artística rebuts, a considerar pel corresponent comité d'avaluació (vegeu el quadro de puntuacions màximes per a cada un dels camps científics al final d'este document).  
2.7. Registres de la propietat industrial i intel·lectual  
Es valoren els registres de la propietat industrial derivats de la investigació: nombre de patents, models d'utilitat, obtencions vegetals, topografies de productes semiconductors, dissenys industrials, dibuixos i models industrials.  
- Així mateix, es valoren els registres de la propietat intel·lectual derivats de la investigació: nombre de dissenys arquitectònics i d'enginyeria, mapes i dissenys topogràfics, programes informàtics, bases de dades, models de mesurament intangible i altres registres de la propietat intel·lectual (vegeu el quadro de puntuacions màximes per a cada un dels camps científics al final d'este document).  
2.8. Contribucions en congressos  
Es valoren les contribucions presentades en congressos, conferències, seminaris o altres tipus de reunions de rellevància científica o docent realitzats a Espanya o a l'estranger amb procediments selectius en l'admissió de treballs, especialment la participació en comités científics, les comunicacions i els pòsters admesos, en funció d'on hagen sigut publicades (vegeu el quadro de puntuacions màximes per a cada un dels camps científics al final d'este document).  
  
3. Experiència docent  
Este apartat es valora fins a un màxim de 30 punts, tenint en compte principalment els següents mèrits docents:  
- Activitat docent universitària en primer i segon cicle, en màster oficial i doctorat, impartida en centres espanyols o estrangers, i les avaluacions positives sobre la qualitat de la docència amb una nota igual o superior a 7 sobre 10 o equivalent. Per a obtindre la puntuació màxima en este apartat, es necessiten un màxim de 60 crèdits de docència universitària. La màxima puntuació en este apartat són 21 punts sobre 100.  
  
- Activitat docent reglada no universitària, segons el nombre de mesos impartits a temps complet. La màxima puntuació en este apartat són 3 punts sobre 100.  
- Participació en projectes d'innovació i millora docent competitius. La participació en plans i equips de treball relacionats amb l'Espai Europeu d'Educació Superior, especialment en relació amb la seua adaptació a les competències necessàries per a l'aprenentatge de l'alumnat. La puntuació màxima en este apartat són 2 punts sobre 100.  
  
- Publicacions de material docent original de la persona sol·licitant. Nombre de llibres i capítols de llibres docents i divulgatius publicats amb ISBN, segons el nombre d'autors, siga quin siga el suport utilitzat, i altres publicacions relacionades amb la innovació o la millora pedagògica (llibres, capítols, articles, webs). La màxima puntuació en este apartat són 2 punts sobre 100.  
- Cursos i seminaris rebuts o impartits, d'una duració igual o superior a quinze hores, l'objectiu dels quals siga la millora de la docència. La puntuació màxima en este apartat són 2 punts sobre 100.  
  
4. Altres mèrits  
Este apartat es valora fins a un màxim de 3 punts, tenint en compte aquells altres mèrits rellevants en formació, investigació i docència que no hagen sigut considerats en els apartats anteriors. Els mèrits que es tindran en compte en este apartat són:  
a) Altres títols i beques no previstos en l'apartat de formació acadèmica i professional.  
b) Càrrecs acadèmics exercits.  
c) Haver actuat com a referee de revistes d'investigació de prestigi en el corresponent camp de coneixement.  
d) Posseir més mèrits d'investigació dels requerits per a obtindre la puntuació màxima en els diferents apartats d'experiència investigadora (articles, llibres, projectes, estades, premis, patents, etc.).  
e) Posseir més mèrits docents dels requerits per a obtindre la puntuació màxima en els diferents apartats d'experiència docent (crèdits, projectes d'innovació, publicacions, cursos, etc.), així com docència universitària impartida en anglés.  
  
PROFESSORA O PROFESSOR AJUDANT DOCTOR  
1. Formació acadèmica i professional  
Este apartat es valora fins a un màxim de 20 punts, tenint en compte principalment els mèrits següents:  
1.1. Títols i beques  
Es valora:  
- Posseir més d'un títol universitari o més d'un títol de doctorat.  
  
- Que la tesi doctoral tinga la menció de doctorat europeu, així com que tinga la menció de qualitat del programa de doctorat.  
- Haver rebut algun premi extraordinari de grau, llicenciatura o doctorat.  
- Posseir títols de màster oficial universitari amb una duració igual o superior a 250 hores.  
- Haver gaudit de beques o contractes predoctorals i postdoctorals obtinguts en convocatòries públiques en concurrència competitiva, atenent la seua duració.  
- Es valora, per als camps científics corresponents, el títol o el certificat corresponent a la realització d'especialització (MIR, BIR, PIR, FIR o equivalents).  
1.2. Estades predoctorals  
Es valora el nombre d'estades formatives o d'investigació predoctoral realitzades en centres espanyols o estrangers de prestigi reconegut diferents d'aquell en què es va desenrotllar o es va defendre la tesi doctoral, atenent la seua duració i, sobretot, la qualitat del programa i de la institució receptora.  
1.3. Experiència professional, cursos i idiomes  
Es valora:  
- El nombre de participacions en comités organitzadors de congressos, conferències o seminaris realitzats tant a Espanya com a l'estranger.  
  
- Cursos de formació realitzats, d'una duració igual o superior a vint hores, relacionats amb el corresponent camp científic, atenent la seua duració.  
- Coneixement d'idiomes de nivell superior.  
- Coneixement de valencià de nivell mitjà i/o superior.  
- Realització d'informes tècnics, professionals, dictàmens jurídics, assessories tècniques i/o auditories per a empreses privades o públiques diferents dels realitzats en l'activitat docent i investigadora.  
- Activitats professionals en funcions de nivell superior de titulació diferents de les realitzades en l'activitat docent i investigadora, amb una duració mínima de dotze mesos.  
- Participació com a comissari o comissària d'exposicions.  
  
2. Experiència investigadora  
Este apartat es valora fins a un màxim de 55 punts, tenint en compte principalment els mèrits següents:  
2.1. Articles en revistes científiques  
Es valoren els articles publicats en revistes de prestigi reconegut amb un procés anònim de revisió d'experts, acceptant-se com a tals les que ocupen posicions rellevants en les llistes per àmbits científics en el «Subject Category Listing» del Journal Citation Reports del Science Citation Index, del Social Sciences Citation Index i de l'Arts and Humanities Citation Index (Institute of Scientific Information ?ISI?, Filadèlfia, PA, EUA), en el Philosopher's Index, en el Répertoire Bibliographique de Louvain, en l'Avery Index to Architectural Periodicals o semblants. Així mateix, es valoren els articles publicats en revistes científiques que tinguen el segell de qualitat de la FECYT. Per a valorar-les, les publicacions científiques s'han classificat en quatre grups:  
  
Grup A: articles publicats en revistes situades en el primer terç del «Subject Category Listing» del Journal Citation Reports (d'ara en avant, JCR).  
Grup B: articles publicats en revistes situades en el segon terç del JCR.  
Grup C: articles publicats en revistes situades en el tercer terç del JCR.  
Grup D: articles publicats en revistes no indexades en el JCR de prestigi reconegut en la seua àrea de coneixement amb un procés anònim de revisió d'experts. En este grup, a més de les bases de dades que es mencionen per a cada un dels camps de coneixement, també es valoraran els articles publicats en revistes científiques que tinguen el segell de qualitat de la Fundació Espanyola de Ciència i Tecnologia (FECYT).  
  
Atenent els distints camps de coneixement, es tindran en compte:  
  
- En el camp de les ciències socials i jurídiques, este apartat es valora fins a un màxim de 29 punts sobre 100. Per a obtindre la puntuació màxima en este apartat, es considera necessari (com a estàndard) que la persona sol·licitant presente almenys sis publicacions. Es pot considerar un menor nombre de treballs si corresponen a publicacions d'elevada qualitat en les seues àrees. En el camp de les ciències jurídiques també s'utilitzen com a referència de qualitat per a les publicacions espanyoles la base de dades DICE (Difusió i Qualitat Editorial de les Revistes Espanyoles d'Humanitats i Ciències Socials i Jurídiques) i la base de dades RESH (Revistes Espanyoles de Ciències Socials i Humanes: valoració integrada i índex de citacions).  
- En els camps de les ciències experimentals i les ciències de la salut, este apartat es valora fins a un màxim de 33 punts sobre 100. Per a obtindre la puntuació màxima en este apartat, es requerix l'aportació per la persona sol·licitant d'un mínim de sis publicacions científiques recollides en el Science Citation Index. Es pot considerar un menor nombre de treballs si corresponen a publicacions d'elevada qualitat en les seues àrees (com, per exemple, publicacions que corresponguen a revistes del grup A). En este camp també s'utilitzen com a referència de qualitat (grup D dels mencionats anteriorment) la base de dades MEDLINE i l'EMBASE Excerpta Medica.  
- En el camp de les ensenyances tècniques, este apartat es valora fins a un màxim de 30 punts sobre 100. Per a obtindre la puntuació màxima en este apartat, es requerix l'aportació per la persona sol·licitant d'un mínim de sis publicacions científiques recollides en Science Citation Index. Es pot considerar un menor nombre de treballs si corresponen a publicacions d'elevada qualitat en les seues àrees (com, per exemple, publicacions que corresponguen a revistes del grup A). També es valoren els articles publicats en revistes recollides en bases de dades internacionals d'enginyeria, com, per exemple, TRIS Electronic Bibliography Data, International Development Abstracts, International Civil Engineering Abstracts, Environmental Abstracts, Applied Mechanical Reviews, Applied Science and Technology Index i les que figuren en índexs internacionals de publicacions d'arquitectura (per exemple Arts and Humanities Citation Index i Avery Index to Architectural Periodicals).  
- En el camp de les humanitats, este apartat es valora fins a un màxim de 27 punts sobre 100. Per a obtindre la puntuació màxima en este apartat, es considera necessari (com a estàndard) que la persona sol·licitant presente almenys sis publicacions. Es pot considerar un menor nombre de treballs si corresponen a publicacions d'elevada qualitat en les seues àrees. Es valoren preferentment els articles publicats en revistes de caràcter internacional la inclusió de les quals en les següents bases de dades es considera com una referència de qualitat: per exemple FRANCIS, International Bibliography of the Social Sciences, Arts and Humanities Citation Index, Social Science Citation Index, Bibliography of the History of Arts (RLG), Historical Abstracts, International Medieval Bibliography, Index Islamicus, RILMS Abstracts of Music Literature, Philosopher's Index, Répertoire Bibliographique, International Bibliography of Periodical Literature in Humanities and Social Sciences (IBZ), Bibliographie Linguistique / Linguistic Bibliography (BL), Library and Information Science Abstracts. En este camp també s'utilitza com a referència de qualitat per a les publicacions espanyoles la base de dades DICE: Difusió i Qualitat Editorial de les Revistes Espanyoles d'Humanitats i Ciències Socials i Jurídiques.  
En cas de revistes no incloses en estes bases de dades, es consideren com a indicis de qualitat, sempre a juí del comité d'avaluació: l'existència d'avaluació externa per experts, disposar d'un comité científic internacional, figurar ressenyada en els repertoris i butlletins bibliogràfics més vinculats a la seua especialitat i publicar treballs en més d'una llengua.  
- Es valorarà la difusió de la investigació en mitjans de comunicació social rellevants, amb repercussió d'àmbit provincial, autonòmic, espanyol o internacional (premsa, ràdio, televisió, etc.).  
Només es valoraran les publicacions que quan es presente la sol·licitud ja estiguen publicades o que disposen del digital object identifier (DOI). No es tindran en compte, a l'efecte de la valoració, els articles que estiguen pendents de publicació, inclús en el cas que hagen sigut acceptats per a ser publicats.  
2.2. Llibres i capítols de llibres  
Es valora la publicació de llibres i de capítols de llibres d'investigació, publicats amb ISBN, en editorials especialitzades de prestigi reconegut en el corresponent camp científic en les quals es puga garantir un rigorós procés de selecció i avaluació dels originals, atenent el nombre d'autors. No es valora a este efecte la tesi doctoral de la persona sol·licitant si ha sigut publicada per la pròpia universitat (vegeu el quadro de puntuacions màximes per a cada un dels camps científics al final d'este document).  
2.3. Tesis doctorals i treballs acadèmics  
Tesis doctorals i treballs acadèmics dirigits. Es valoraran amb més puntuació les que hagen obtingut la menció de doctorat europeu o la menció de qualitat en el programa de doctorat (vegeu el quadro de puntuacions màximes per a cada un dels camps científics al final d'este document).  
2.4. Estades postdoctorals   
Es valoren les estades formatives o d'investigació postdoctoral realitzades en centres espanyols o estrangers de prestigi reconegut diferents d'aquell amb què es té vinculació jurídica o contractual o aquell en què es va defendre o es va desenrotllar la tesi doctoral, segons la seua duració (vegeu el quadro de puntuacions màximes per a cada un dels camps científics al final d'este document).  
2.5. Projectes d'investigació  
Es valora la participació en projectes d'investigació subvencionats en convocatòries públiques i en concurrència competitiva, en especial els finançats per mitjà de programes nacionals, europeus o altres d'àmbit internacional. També es valoren els subvencionats en programes convocats i finançats per comunitats autònomes, sempre que hagen tingut un procés d'avaluació externa, així com els convocats per altres entitats públiques en les mateixes condicions. Es tenen en compte especialment el tipus de participació i el grau de responsabilitat de la persona sol·licitant, siga com a investigadora o investigador principal del projecte o com a investigadora o investigador membre de l'equip d'investigació.  
  
- En este apartat també es valoren els contractes d'investigació d'especial rellevància amb empreses, amb l'Administració pública o amb altres entitats, dels establits per l'article 83 de la LOU (vegeu el quadro de puntuacions màximes per a cada un dels camps científics al final d'este document).  
2.6. Premis d'investigació  
Es valoren els premis d'investigació i creació artística rebuts, a considerar pel corresponent comité d'avaluació (vegeu el quadro de puntuacions màximes per a cada un dels camps científics al final d'este document).  
2.7. Registres de la propietat industrial i intel·lectual  
Es valoren els registres de la propietat industrial derivats de la investigació: nombre de patents, models d'utilitat, obtencions vegetals, topografies de productes semiconductors, dissenys industrials, dibuixos i models industrials.  
- Així mateix, es valoren els registres de la propietat intel·lectual derivats de la investigació: nombre de dissenys arquitectònics i d'enginyeria, mapes i dissenys topogràfics, programes informàtics, bases de dades, models de mesurament intangible i altres registres de la propietat intel·lectual (vegeu el quadro de puntuacions màximes per a cada un dels camps científics al final d'este document).  
2.8. Contribucions en congressos  
Es valoren les contribucions presentades en congressos, conferències, seminaris o altres tipus de reunions de rellevància científica o docent realitzats a Espanya o a l'estranger amb procediments selectius en l'admissió de treballs, especialment la participació en comités científics, les comunicacions i els pòsters admesos, en funció d'on hagen sigut publicades (vegeu el quadro de puntuacions màximes per a cada un dels camps científics al final d'este document).  
  
  
3. Experiència docent  
Este apartat es valora fins a un màxim de 22 punts, tenint en compte principalment els següents mèrits docents:  
- Activitat docent universitària en primer i segon cicle, en màster oficial i doctorat, impartida en centres espanyols i estrangers, i avaluacions positives sobre la qualitat de la docència amb una nota igual o superior a 7 sobre 10 o equivalent. Per a obtindre la puntuació màxima en este apartat, es necessiten 50 crèdits de docència universitària. La màxima puntuació en este apartat són 14 punts sobre 100.  
- Activitat docent reglada no universitària, segons el nombre de cursos impartits. La màxima puntuació en este apartat són 2 punts sobre 100.  
- Participació en projectes d'innovació i millora docent subvencionats per entitats públiques o privades en concurrència competitiva. La participació en plans i equips de treball relacionats amb l'Espai Europeu d'Educació Superior, especialment en relació amb la seua adaptació a les competències necessàries per a l'aprenentatge de l'alumnat. La puntuació màxima en este apartat són 2 punts sobre 100.  
  
- Publicacions de material docent original de la persona sol·licitant. Nombre de llibres i capítols de llibres docents i divulgatius publicats amb ISBN, segons el nombre d'autors, siga quin siga el suport utilitzat, i altres publicacions relacionades amb la innovació o la millora pedagògica (llibres, capítols, articles, webs, etc.). La màxima puntuació en este apartat són 2 punts sobre 100.  
- Cursos i seminaris rebuts o impartits, d'una duració igual o superior a quinze hores, l'objectiu dels quals siga la millora de la docència. La puntuació màxima en este apartat són 2 punts sobre 100.  
  
4. Altres mèrits  
Este apartat es valora fins a un màxim de 3 punts, tenint en compte aquells altres mèrits rellevants en formació, investigació i docència que no hagen sigut considerats en els apartats anteriors. Els mèrits que es tindran en compte en este apartat són:  
a) Altres títols i beques no previstos en l'apartat de formació acadèmica i professional.  
b) Càrrecs acadèmics exercits.  
c) Haver actuat com a referee de revistes d'investigació de prestigi en el corresponent camp de coneixement.  
d) Posseir més mèrits d'investigació dels requerits per a obtindre la puntuació màxima en els diferents apartats d'experiència investigadora (articles, llibres, projectes, estades, premis, patents, etc.).  
e) Posseir més mèrits docents dels requerits per a obtindre la puntuació màxima en els diferents apartats d'experiència docent (crèdits, projectes d'innovació, publicacions, cursos, etc.), així com docència universitària impartida en anglés.